stanford-oval/wikipedia huggingface dataset:
1-פנטנול

| --- | --- |

 
 שם סיסטמטי:  Pentan-1-ol
 כתיב כימי:  C5H12O
 מסה מולרית:  88.15 גרם/מול
 מראה:  נוזל שקוף
 מספר CAS:  71-41-0
 צפיפות:  0.811 גרם/סמ"ק
 מסיסות:  22 גרם לליטר
 טמפרטורת היתוך:  -78 °C   195.15 K
 טמפרטורת רתיחה:  138 °C   411.15 K
 מקדם שבירה:  1.409
 נקודת הבזק:  49 °C   322.15 K
 נקודת התלקחות:  300 °C   573.15 K
 אנתלפיית התהוות סטנדרטית:  351.90- קילוג'ול למול
 אנטרופיה מולרית תקנית:  258.9 ג'ול למול למעלה
 NFPA 704:       2 ‏ 1 0 
1-פנטנול (1-pentanol) הוא כוהל ראשוני בעל שרשרת ישרה של חמישה פחמנים וקבוצת הידרוקסיל הקשורה לפחמן מספר 1. נוסחתו הכימית C5H11OH פנטנול הוא נוזל שקוף בטמפרטורת החדר בעל ריח אופייני.
החומר משמש כממס וכחומר מוצא להכנת אסטרים: לתוצר תגובת האיסטור בין 1-פנטנול לחומצה בוטירית: פנטיל בוטיראט ( pentyl butyrate) ריח אופייני של משמש והוא משמש כתוסף מזון וכתוסף לסיגריות. ולאסטר עם חומצה אצטית - פנטיל אצטט ריח בננה.
Chemistry World

Chemistry World (באנגלית: "עולם הכימיה") הוא כתב עת פופולרי בנושא כימיה, הרואה אור בידי החברה המלכותית לכימיה בקיימברידג', הממלכה המאוחדת. מערכת כתב העת מונה עשרה כימאים אנשי אקדמיה או פעילים בתעשייה. כתב העת ראה אור לראשונה בינואר 2004, והחליף את Chemistry in Britain, כתב עת ותיק אשר ראה אור לראשונה בשנת 1965.
כתב העת מופץ מדי חודש לחברי החברה ברחבי העולם והוא כולל חדשות, מאמרים העוסקים בכימיה באופן כללי, כגון ההיסטוריה של הכימיה או התפתחויות טכנולוגיות, ביקורות ספרים ומכתבי קוראים.
מספר הסדרה הסטנדרטי הבינלאומי (International Standard Serial Number) של כתב העת הוא 1473-7604.
American Political Science Review

| --- | --- |
 מו"ל:  הוצאת אוניברסיטת קיימברידג' 
 תאריכי הופעה:  1906–הווה (כ־118 שנים) 
 שפה:  אנגלית 
 מדינה:  ארצות הברית 
 ISSN:  0003-0554, 1537-5943
 www.apsanet.org/apsr
 
American Political Science Review הוא כתב עת אקדמי שפיט הרואה אור פעם ברבעון ומכסה את כל תחומי מדע המדינה. זהו כתב העת הרשמי של החברה האמריקאית למדע המדינה (American Political Science Association) הרואה אור בהוצאת אוניברסיטת קיימברידג'. כתב העת הוקם בשנת 1906. עורכו הנוכחי הוא תומאס קניג מאוניברסיטת מנהיים.
And Close As This

And Close As This הוא אלבום משנת 1986 של היוצר הבריטי פיטר האמיל.
למרות שהדבר לא הובן בזמנו, אלבום זה מבשר על דרכו הנוכחית של האמיל: ריבוי שירים אישיים מאוד, בליווי גיטרה אקוסטית או פסנתר, עם שימוש בכלי MIDI להעמקת הצליל. שילוב זה יוצר באלבום זה ורבים ממשיכיו צליל שקרוב לצליל של הופעה חיה, או אף של ביצוע פרונטלי ואישי.
שירי האלבום הוקלטו בביצוע בודד. כלומר, האמיל לא שר ולא ניגן שיר יותר מפעם אחת בודדת.
רשימת שירים

"Too Many Of My Yesterdays"
"Faith"
"Empire Of Delight" (Hammill/קית' אמרסון)
"Silver"
"Beside The One You Love"
"Other Old Clichés"
"Confidence"
"Sleep Now"
American Journal of Sociology

| --- | --- |
 מו"ל:  הוצאת אוניברסיטת שיקגו 
 תאריכי הופעה:  1895–הווה (כ־129 שנים) 
 שפה:  אנגלית 
 מדינה:  ארצות הברית 
 ISSN:  0002-9602, 1537-5390
 אתר רשמי
 
American Journal of Sociology הוא כתב עת אקדמי דו-חודשי בעל ביקורת עמיתים המפרסם מחקרים מקוריים וביקורות ספרים בתחום הסוציולוגיה ומדעי החברה הקשורים אליו. הוא נוסד בשנת 1895 ככתב העת הראשון בדיסציפלינה שלו. העורך הנוכחי הוא ג'ון לוי מרטין. במשך כל ההיסטוריה שלו, כתב העת שוכן באוניברסיטת שיקגו. ופורסם על ידי הוצאת אוניברסיטת שיקגו.
CiNii

לוגו השירות
CiNii הוא מאגר מידע ומנוע חיפוש ביבליוגרפי עבור חומר שהתפרסם ביפן או חומר בשפה היפאנית. המיזם הוקם בשנת 2005 ומתוחזק על ידי המוסד הלאומי למידע (Nii) מייסודה של אוניברסיטת טוקיו. שירות החיפוש חשוף לציבור ומקטלג את הפריטים בספריית המוסד הלאומי למידע, מסד המידע של ציטוטי כל הפרסומים ביפאנית (CJP), קטלוג ספריית הדיאט הלאומית וספריות נוספות, ספריות אקדמיות וארגוניות. על אף שהשירות הוא מקיף וכולל את כל תחומי הדעת, השימוש העיקרי שלו הוא בתחומי מדעי הרוח והחברה. לתחומי מדעי הטבע, הרפואה ומדעים מדויקים קיימים גם מאגרי מידע ייעודיים.
שיטת קטלוג

לכל מאמר במאגר מוצמד מספר מזהה חד-חד-ערכי בן 10 ספרות עם הקידומת NII Article ID) NAID) לכל ספר מוצמד מספר ספר בן 10 ספרות עם הקידומת NII Citation ID) NCID).
1,000 מקומות מופלאים לראות לפני שנמות

| --- | --- |

 מידע כללי
 מאת:  פטרישיה שולץ
 שפת המקור:  אנגלית
 סוגה:  ספר טיולים
 הוצאה
 תאריך הוצאה:  2003
 מספר עמודים:  878
 הוצאה בעברית
 הוצאה:  הוצאת משכל
 תאריך:  2006
 תרגום:  גיא הרלינג
 קישורים חיצוניים
 הספרייה הלאומית:  002723084
1,000 מקומות מופלאים לראות לפני שנמות (באנגלית: Places to See Before You Die‏ 1,000) הוא ספר טיולים מאת פטרישיה שולץ. הספר ראה אור בשנת 2003, ושהה יותר מ-99 שבועות ברשימת רבי-המכר העולמית.
בין "אלף המקומות" המוצגים בספר ניתן למצוא מקומות היסטוריים כגון ביתו של רוברט לואיס סטיבנסון בסמואה והמסלול של משלחת לואיס וקלארק בארצות הברית, מקומות בעלי היסטוריה תרבותית כמו הלה סקאלה באיטליה ומקומות בטבע כמו הגרנד קניון וים המלח בישראל. הספר "מערבב" בין מקומות ידועים ומקומות נשכחים. הספר שם דגש על בתי מלון מיוחדים ומסעדות.
ב-29 במרץ 2007 העלו ערוץ הטיולים וערוץ דיסקברי לשידור סדרה המבוססת על המקומות שבספר, ששמה כשם הספר.
פטרישיה שולץ אף הוציאה "ספר המשך" בשנת 2007 שנקרא "1,000 מקומות מופלאים לראות בארצות הברית וקנדה לפני שנמות".
תרגום לעברית של הספר יצא לאור בשנת 2006 בהוצאת ידיעות אחרונות.
לקריאה נוספת

Patricia Schultz, 1,000 Places to See Before You Die, 2003. ISBN 0-7611-0484-4
Chelsea Girl

Chelsea Girl הוא אלבום הבכורה של ניקו. האלבום יצא באוקטובר 1967 על ידי וורב רקורדס שהוציאה גם את אלבומי מחתרת הקטיפה. שם האלבום מתייחס לסרטו של אנדי וורהול משנת 1966 שנקרא "Chelsea Girls", בו שיחקה ניקו בתפקיד הראשי, ומחצית משירי האלבום מתייחסים לדמויות המאכלסות את מלון צ'לסי שבניו יורק שזכה לאכלס בין השאר שלל מוזיקאים ידועים באותה העת.
במרבית שירי האלבום ניגנו חברי להקת "מחתרת הקטיפה", בה הייתה ניקו חברה קודם להוצאת האלבום. כמו כן נטלו חברי הלהקה חלק בכתיבת השירים לאלבום. השיר "I'll Keep it With Mine" ניכתב על ידי בוב דילן, כמו כן כולל האלבום שלושה שירים מאת ג'קסון בראון שאף ניגן בגיטרה בשירי האלבום.
רצועות האלבום

The Fairest of the Seasons
These Days
Little Sister
Winter Song
It Was a Pleasure Then
Chelsea Girls
I'll Keep It with Mine
Somewhere There's a Feather
Wrap Your Troubles in Dreams
Eulogy to Lenny Bruce
השתתפו בהקלטות

ניקו - שירה וקולות
ג'קסון בראון - גיטרה חשמלית
לו ריד - גיטרה חשמלית
ג'ון קייל: ויולה, אורגן, גיטרות
סטרלינג מוריסון: גיטרה חשמלית
תום וילסון: מפיק
לארי פאלון: עיבודים לכלי מיתר וחלילים
גזרות שמד

גזרות אנטיוכוס
CiU

| --- | --- |

 מדינה:  ספרד 
 מנהיגים:  ארטור מאס 
 תקופת הפעילות:  1978–2015 (כ־37 שנים)
 אידאולוגיות:  autonomism, דמוקרטיה שמרנית, ליברליזם שמרני, לאומיות קטלנית, דמוקרטיה נוצרית, לאומיות 
 מטה:  ברצלונה
 מיקום במפה הפוליטית:  מרכז-ימין, ימין 
 צבעים רשמיים:  כחול, כתום, לבן 
 www.ciu.cat
 
CiU, (ראשי תיבות בקטלנית של Convergència i Unió - התכנסות ואיחוד) היה מערך מפלגות מרכז-ימין לאומני קטלאני. המרכיב הראשי בה היא מפלגת "ההתכנסות הדמוקרטית של קטלוניה" (CDC, ראשי תיבות בקטלנית של Convergència Democràtica de Catalunya), הליברלית, והמרכיב המשני היא מפלגת "האיחוד הדמוקרטי של קטלוניה (UDC, ראשי תיבות בקטלנית של Unió Democràtica de Catalunya), הנוצרית דמוקרטית.
המפלגה החזיקה בשלטון בז'נרליטט של הקהילה האוטונומית קטלוניה מאז כינונו מחדש ב-1980 ועד שנת 2003 בהנהגתו של ז'ורדי פוז'ול. מחליפו בראשות המפלגה ארטור מאס היה ראש האופוזיציה בשנים 2003 עד 2010, כשהשלטון עבר לידי הסניף הקטלני של המפלגה הסוציאליסטית הספרדית, ומאז הבחירות לפרלמנט הקטלני ב-2010 הוא עומד בראש הממשל המקומי.
ה-CiU דגל רוב שנותיו ביתר עצמאות לקטלניה בתוך המסגרת של ספרד. אולם מאז 2012 עבר לתמוך בעצמאות מלאה של קטלוניה. מאס הקדים את הבחירות בשנתיים והבטיח שאם ייבחר מחדש יוביל את קטלוניה לקראת החלטה בנושא במשאל עם.
המפלגה הייתה הגדולה ביותר בפרלמנט הקטלוני, עם 50 נציגים מתוך 135 חבריו בעקבות הבחירות של 2012, והיא שלטה בזכות הסכם עם המפלגה השנייה בגודלה, השמאל הרפובליקני של קטלוניה (ERC), שתומך בממשל שלה מבחוץ, וביוזמה למשאל עם.
למפלגה גם נציגות בפרלמנט הספרדי, שם היא זכתה בבחירות שנערכו ב-2011 ב-15 מתוך 350 הצירים בבית התחתון, ו-9 מתוך 264 חברי הסנאט.
ביוני 2015 התפרק המערך עקב מחלוקת בין המפלגות המרכיבות אותה לגבי עצמאות קטלוניה.
הערות שוליים

↑  אדר פרימור, מנהיג הבדלנים בקטלוניה: בתוך כשנתיים נזכה בעצמאות, באתר הארץ, 28 בספטמבר 2012
| --- | --- |
בקרת זהויות :  BNE: XX98757  CANTIC: a11847268  ISNI: 0000 0001 1942 4709  LCCN: n83216367  VIAF: 153119351   WorldCat (עם VIAF): 153119351
BRITE

מודל של לוויין פולני בתערוכה
BRITE, ‏ BRIght Target Explorer (BRITE) - מערכת לוויינים זעירים לחקר כוכבים. המערכת כוללת 6 לוויינים שנבנו על ידי קנדה, אוסטריה ופולין ושוגרו בשנים 2013/2014.
הרעון התחיל להתגבש באוניברסיטת טורונטו בשנת 2002. בשנת 2004 נערך דיון על בסיס הצעה של אוניברסיטת גראץ לטכנולוגיה. בשנת 2009 פולין הסכימה לממן בניית זוג לוויינים ובשנת 2011 התקבל מימון ל-2 לוויינים על ידי קנדה. בתוספת 2 לוויינים אוסטרים המערכת כולה הייתה צריכה להגיע ל-6 לוויינים.
כל לוויין היה במשקל של 10 ק"ג ובגודל 20*20*20 ס"מ. בכל לוויין הותקן טלסקופ בגודל 3 ס"מ, מסנן לצבע אדום או כחול, גששים, פאנל סולארי, ציוד בקרה ותקשורת שפועל ב-S-band.
4 לוויינים נבנו בקנדה ו-2 בפולין.
רשימת לוויינים

| 0 | 1 | 2 | 3 |
| --- | --- | --- | --- |

| תאריך שיגור | חללית | אתר שיגור | הערות |
| 25 בפברואר 2013 | אוסטריה UniBRITE אוסטריהBRITE-Austria | מרכז החלל סאטיש דאוון | פעיל  פעיל |
| 21 בנובמבר 2013 | פולין BRITE-Lem | אתר שיגורים יאסני | פעיל |
| 19 ביוני 2014 | קנדה BRITE-Toronto קנדהBRITE-Montréal | אתר שיגורים יאסני | פעיל  לא השתחרר מהמשגר |
| 19 באוגוסט 2014 | פולין BRITE-Heweliusz | מרכז שיגור הלוויינים טאיואן | פעיל |
BS.Player

| --- | --- |


 מפתח:  Boris Software
 גרסה אחרונה:  2.70 (30 בנובמבר 2015)
 מערכת הפעלה:  חלונות, אנדרואיד
 סוג רישיון:  חינמי (גרסת FREE) קנייני (גרסת PRO)
 קטגוריה:  נגני מדיה
 www.bsplayer.com
BS.Player (בי אס פלייר) הוא נגן מדיה עבור מערכת ההפעלה "חלונות". הנגן, המאפשר הפעלת קובצי אודיו ווידאו, מיוצר על ידי חברה סלובנית, ושמו המלא הוא "Boris Software player", על שם יוצרו.
הנגן נחשב פופולרי (כ-70 מיליון משתמשים ברחבי העולם, לדברי החברה), ומתחרה בנגנים הידועים Windows Media Player, iTunes, Winamp ו-VLC media player.
תכונותיו הן צריכת משאבים נמוכה, הפעלה מהירה ונוחה, וכן תצורות ועיצובים מגוונים. בניגוד לרוב הנגנים, הנגן נפתח בחלון קטן, ובעת שמיעת מוזיקה אין אפשרות להגדיל את המסך.
הגרסה היציבה האחרונה של הנגן - 2.70 - יצאה בנובמבר 2015, אף שכבר באוקטובר 2012 הודיעה החברה שהיא מפתחת את גרסה 3.0, לא פורסם מאז כל מידע על תאריך יציאה רשמי של גרסה יציבה מעבר לגרסה 2.70. תת־הגרסה העדכנית – 2.73 יצאה ב-9 באוגוסט 2018.
הערות שוליים

↑  אתר החברה.
↑  מתוך האתר הרשמי
↑  www.bsplayer.com, bsplayer.com
↑  BSPlayer version 3 has officially gone to alpha stage! - Official BS.Player forums, forum.bsplayer.com
| תוכנות נגני מדיה |
| --- | --- | --- |
| תוכנות חינמיות בולטות | iTunes • Adobe Flash Player • Kodi • VLC media player • Winamp • QuickTime • BS.Player • Songbird • MediaMonkey • Clementine • Rhythmbox • Banshee • Nightingale • foobar2000 • Media Player Classic • Amarok • Adobe Shockwave Player • MPlayer • RealPlayer |  |
| תוכנות מסחריות בולטות | Windows Media Player • Windows Media Center • PowerDVD • WinDVD • Front Row |  |
| טכנולוגיה | קודק • פודקאסט • שידורי טלוויזיה באינטרנט • שידורי רדיו באינטרנט • P2PTV |  |
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
BSA (חברה)

| --- | --- |


 נתונים כלליים
 תקופת הפעילות:  1861–1973 (כ־112 שנים) 
 חברות בנות:  Daimler Company  The Churchill Machine Tool Company  Jessop Saville & Company  BSA cars  Lanchester Motor Company  et cetera 
 מיקום המטה:  ברמינגהאם 
 ענפי תעשייה:  ייצור נשק ותחמושת, Manufacture of motorcycles, manufacture of metal forming machinery, תעשיית הנשק, הנדסת מכונות בניית מפעלים, בניית כלי רכב, תעשיית הרכב 
 מוצרים עיקריים:  כלי ירייה, אופנוע, כלי תחבורה, אופניים, תחמושת, ציוד צבאי 
 
דגם Blue Star מ-1935
BSA היה יצרן אופנועים, מכוניות וכלי נשק בריטי בין השנים 1919 עד 1973. החברה יצרה בעיקר עבור הצבא הבריטי ושמה המלא, Birmingham Small Arms (נשק קל של ברמינגהאם) מעיד על כך. בסך הכל יוצרו כ-126,000 אופנועי BSA.
אחד האופנועים הנפוצים של החברה היה בעל מנוע בנפח של 499 סמ"ק והספק של 14 כוחות סוס התאפיין בפשטות מכנית ובמבנה מסיבי. בעל מתלה קדמי קפיצי. מושב האופנוע מותאם לנסיעת נהג ונוסע, יוצר במספר תצורות שבהן גם תצורה של אופנוע עם סירה ותלת אופן עם ארגז למשא.
בישראל

האופנוע בגרסתו הצבאית שימש את הצבא הבריטי שהוצב בארץ ישראל בתקופת המנדט. בתום תקופת המנדט, עם עזיבת הצבא הבריטי את הארץ, הועברו האופנועים למחסני הצבא הבריטי מחוץ לישראל (חלקם באפריקה). בשנות ה-50 וה-60 נמכרו האופנועים על ידי הצבא הבריטי בין היתר לישראלים. בתוקפה זו היה האופנוע בתצורתו הצבאית הצבוע בצבע ירוק כהה, נפוץ בישראל. ברישיון הרכב נרשמו כל האופנועים שנמכרו ממחסני הצבא הבריטי ככאלה שיוצרו בשנת 1942. כיום נחשבים אופנועי BSA כפריטי אספנות קלאסיים.
And I Love You So

| --- | --- |
 סינגל בביצוע פרי קומו
 יצא לאור:  1973 
 סוגה:  קאנטרי 
 
"And I Love You So" (בעברית: "ואני אוהב אותך כל כך") הוא שיר שכתב הזמר דון מקליין ויצא באלבום הבכורה שלו "Tapestry" בשנת 1970. אמנים רבים הקליטו מאז את השיר, וב-1973 היה השיר ללהיט בביצועו של פרי קומו שהקליט אותו לאלבום באותו שם בחברת התקליטים RCA ויקטור.
הגרסה של קומו הגיעה למקום ה-29 במצעד בילבורד הוט 100, האחרון משורה של להיטים שהקליט שהגיעו ל-40 הגדולים במצעד (Top 40). עוד הגיע השיר לראש מצעד easy listening chart בשנת 1973. בדרום אפריקה הגיע השיר למקום השני במצעד, ובבריטניה למקום השלישי במצעד הסינגלים הבריטי, ושהה במצעד במשך 35 שבועות (יותר מכל שיר אחר של קומו בממלכה המאוחדת).
הקלטות אחרות

ב-11 במרץ 1975 הקליט אלביס פרסלי את השיר באולפן C של RCA בהוליווד שבקליפורניה. השיר יצא באלבום "Today", ואלביס שר אותו כמעט בכל הופעה עד מותו. הארי קוניק ג'וניור כלל את השיר באלבומו "Your Songs" משנת 2009. סרג'ו פרנקי הקליט גרסת כיסוי של השיר ב-1976 באלבום "20 Magnificent Songs". מבצעים נוספים שהקליטו את השיר כוללים את ריק אסטלי, שירלי באסי, גלן קמפבל, בובי גולדסבורו, טום ט. הול, אמילו האריס, אנגלברט המפרדינק, הווארד קיל, ג'וני מאטיס, ננה מושקורי, מאט מונרו, אוליביה ניוטון-ג'ון, ג'ים נבורס, הלן רדי ובובי וינטון.
השיר נכלל בפסקול הרשמי של סרט פיליפיני באותו שם בכיכובם של בן אלונזו, סם מילבי ודרק רמזי.
ב-1973 הקליטה הזמרת הפיליפינית נורה אונור בחברת התקליטים אלפא רקורדס. עוד הקליטו גרסאות כיסוי רג'ין ולסקז, גארי ולנסיאנו ואנג'לין קווינטו.
ב-1999 הקליט את השיר הזמר גלן קמפבל לאלבומו "My Hits and Love Songs".
ב-2015 שימש השיר כשיר הנושא בסדרת דרמה פיליפינית הנושאת את אותו שם.
ב-2008 הקליט הזמר הקנדי רוץ' וויסין (Roch Voisine) גרסת כיסוי משלו לאלבום "Americana".
הזמר הצרפתי קלוד פרנסואה ביצע גרסה בצרפתית של השיר בשם "Et je t'aime tellement".
הערות שוליים

↑  Whitburn, Joel (2002). Top Adult Contemporary: 1961-2001. Record Research. p. 62.
↑  "SA Charts 1965 - 1989 - Songs A-B". rock.co.za. נבדק ב-17 בינואר 2018. {{cite web}}:  (עזרה)
↑  Roberts, David (2006). British Hit Singles & Albums (19th ed.). London: Guinness World Records Limited. p. 117. ISBN 1-904994-10-5.
↑  "PEP REVIEW: And I Love You So | PEP.ph: The Number One Site for Philippine Showbiz". PEP.ph. 2009-08-20. אורכב מ-המקור ב-2009-09-10. נבדק ב-2012-01-04.
| --- | --- |
בקרת זהויות :  MusicBrainz work: 961a3b0d-a930-352e-87cc-7f73ad52f3b8
AAR

הערכה לאחר פעולה או AAR (ראשי תיבות: After Action Review) היא שיטת הפקת לקחים מובנית לאחר פעולה שבוצעה. השיטה פותחה בצבא ארצות הברית, והפכה לשיטת הפקת הלקחים המקובלת בארצות הברית ובעולם כולו, בין השאר בתחום העסקים, ככלי לניהול ידע.
המתודולוגיה

מתודולוגיית AAR כוללת מענה לארבע שאלות:
מה קרה?
מה ציפינו שיקרה?
למה הפער?
איך ניתן לבצע זאת אחרת להבא?
ישנם ארגונים המוסיפים מעטפת של הסבר ומיקוד לפני, ותהליך של עיבוד למשימות ולקחים אחרי.
שיטת הבדיקה כוללת איסוף ותיעוד מידע יסודי, באמצעות ראיונות, תצפיות, שאלונים ועוד.
תחקיר מסוג זה לא נועד למצוא אשמים בתקלה שאירעה במהלך הפעולה, אלא להפיק לקחים מהאירוע, לבצע למידה ארגונית ולהשתפר להבא. לכן התחקיר נערך בצורה עניינית, הוא מבוסס על עובדות, ובסופו נכתבות מסקנות ברורות וישימות.
American Sociological Review

American Sociological Review (בראשי תיבות - ASR) הוא כתב עת אקדמי דו-חודשי, המכסה את כל ההיבטים של סוציולוגיה ונחשב אחד מכתבי העת היוקרתיים בתחום. הוא מתפרסם על ידי SAGE Publications מטעם האגודה הסוציולוגית האמריקאית (אנ'). כתב העת נוסד בשנת 1936. העורכים הראשיים נכון לשנת 2023, הם דייוויד קורט, לורל סמית-דור, ודונלד טומסקוביץ'-דווי כולם מאוניברסיטת מסצ'וסטס אמהרסט.
| --- | --- |
 מו"ל:  SAGE Publications 
 תאריכי הופעה:  1936–הווה (כ־88 שנים) 
 שפה:  אנגלית 
 מדינה:  ארצות הברית 
 ISSN:  0003-1224, 1939-8271
 אתר רשמי
היסטוריה

במשך שלושים שנותיה הראשונות, האגודה הסוציולוגית האמריקאית נשלטה במידה רבה על ידי המחלקה לסוציולוגיה של אוניברסיטת שיקגו, וכתב העת החצי-רשמי של האגודה היה ה-American Journal of Sociology בהוצאת אוניברסיטת שיקגו.
בשנת 1935, הוועד המנהל של האגודה הסוציולוגית האמריקאית הצביע 5 נגד 4 נגד הפסקת כתב העת האמריקאי לסוציולוגיה ככתב העת הרשמי של החברה, אך הצעד הועבר לבחינת החברות הכללית, שהצביעה 2 נגד 1 להקמת כתב עת חדש בלתי תלוי בשיקגו: American Sociological Review.
Churchill's Live

Churchill's Live הוא אלבום הופעה והאלבום הרביעי של להקת הרוק הישראלית הצ'רצ'ילים (שבבריטניה כונתה "Jericho Jones" מטעמים מסחריים). האלבום הוקלט בסיבוב הופעות האיחוד של הלהקה שהתקיימו ב-2015 (שתי הופעות בלבד), שנערכו במועדון הבארבי שבתל אביב, ונאספו ועובדו לכדי אלבום זה. האלבום וההופעות הוקדשו למתופף הלהקה המקורי, עמי טרייבטש, שנפטר בשנת 2010.
האלבום יצא ב-2016 לאחר 44 שנים מאלבום האולפן האחרון של הלהקה "Jericho".
רשימת השירים

| Churchill's Live CD1> מס' | Churchill's Live CD1> שם | Churchill's Live CD1> כותב(ים) | Churchill's Live CD1> משך | Churchill's Live CD1>  | Churchill's Live CD1>  | Churchill's Live CD1>  | Churchill's Live CD1>  | Churchill's Live CD1>  | Churchill's Live CD1>  |
| --- | --- | --- | --- | --- | --- | --- | --- | --- | --- |
| 1. | Time Is Now  | ריי דורסט (אנ') | 4:08 |  |  |  |  |  |  |
| 2. | Don't You Let Me Down  | מיקי גבריאלוב | 5:14 |  |  |  |  |  |  |
| 3. | Mare Tranquilitatas / A Man In The Crowd  | מיקי גבריאלוב / דני שושן ורוב האקסלי | 5:44 |  |  |  |  |  |  |
| 4. | There Is Always A Train  | רוב האקסלי | 7:29 |  |  |  |  |  |  |
| 5. | No School Today  | דני שושן ורוב האקסלי | 7:03 |  |  |  |  |  |  |
| 6. | Junkies Monkeys And Donkeys  | דני שושן ורוב האקסלי | 6:34 |  |  |  |  |  |  |
| 7. | Ethiopia  | דני שושן ורוב האקסלי | 4:41 |  |  |  |  |  |  |
| 8. | Pictures In My Mind  | רוב האקסלי וסטן סולומון | 3:45 |  |  |  |  |  |  |
| משך כולל: | משך כולל: | משך כולל: | 44:38 |  |  |  |  |  |  |
| Churchill's Live CD2> מס' | Churchill's Live CD2> שם | Churchill's Live CD2> כותב(ים) | Churchill's Live CD2> משך | Churchill's Live CD2>  | Churchill's Live CD2>  | Churchill's Live CD2>  | Churchill's Live CD2>  | Churchill's Live CD2>  | Churchill's Live CD2>  |
| --- | --- | --- | --- | --- | --- | --- | --- | --- | --- |
| 1. | When You're Gone  | רוב האקסלי | 4:05 |  |  |  |  |  |  |
| 2. | Song From The Sea  | רוב האקסלי וסטן סולומון | 3:40 |  |  |  |  |  |  |
| 3. | Sunshine of Your Love (קאבר לשיר של קרים)   | פיט בראון, ג'ק ברוס ואריק קלפטון | 4:55 |  |  |  |  |  |  |
| 4. | Too Much In Love To Hear  | פטר הולדר ורוב האקסלי | 2:41 |  |  |  |  |  |  |
| 5. | Justin And Nova  | רוב האקסלי | 8:25 |  |  |  |  |  |  |
| 6. | Featherbed  | דני שושן ורוב האקסלי | 5:51 |  |  |  |  |  |  |
| 7. | Kill Me With Your Love  | דני שושן ורוב האקסלי | 10:22 |  |  |  |  |  |  |
| 8. | Living Loving  | ג'ימי פייג' ורוברט פלאנט | 2:52 |  |  |  |  |  |  |
| 9. | Whole Lotta Love (קאבר לשיר של לד זפלין)   | ג'ימי פייג' ורוברט פלאנט | 5:04 |  |  |  |  |  |  |
| 10. | She's a Woman  | לנון-מקרטני | 4:30 |  |  |  |  |  |  |
| משך כולל: | משך כולל: | משך כולל: | 52:25 |  |  |  |  |  |  |
קרדיטים

מיקי גבריאלוב - בס, קולות רקע
אשר פדי - תופים
רוב האקסלי - גיטרות ושירה
אייל קליין - קלידים
חיים רומנו - גיטרה מובילה
דני שושן - שירה עיקרית
עיבודים, הפקה: הצ'רצ'ילים
הפקה (בלאק גולד רקורדס): אלי חיון
טכנאי במה וסאונד: מרק פרל
ניהול: טלי רג'ואן
מאסטרינג: פיני שפטר
מיקס: מיקי גבריאלוב, יהודה קולטון
טכנאי הקלטות וסאונד שידור חי: ליאון גלפרין
טכנאי הקלטות וסאונד: חן נבו
ציורי עטיפה, עיצוב עטיפה: עליזה אשכנזי-חיון
צילומי תמונות על העטיפה: יובל אראל
Angelique

"Angelique" (בעברית: "אנג'ליק") הוא שיר שהוקלט על ידי הזמר הדני דריו קמפוטו. השיר, שנכתב על ידי אקסל ו. רזמוסן, ייצג את דנמרק באירוויזיון 1961.
רקע

במרכז מילות השיר עומד אדם הפונה לאהובתו ומנסה לתאר לה את אהבתו כלפיה.
באירוויזיון

ב-18 במרץ 1961, ליל האירוויזיון, שר קמפוטו 13 בסדר ההופעות, לפני לוקסמבורג ואחרי נורווגיה. לבסוף הגיע השיר למקום החמישי עם 12 נקודות.
הערות שוליים

↑  Angelique (English translation)
↑  Eurovision 1961 Results: Voting & Points
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
Girl from the North Country

| --- | --- |
 שיר בביצוע בוב דילן
 מתוך האלבום The Freewheelin' Bob Dylan
 יצא לאור:  27 במאי 1963
 תאריך הקלטה:  24 באפריל 1963
 מקום הקלטה:  Columbia Recording, ניו יורק
 סוגה:  פולק
 שפה:  אנגלית 
 אורך:  3:22
 חברת תקליטים:  קולומביה רקורדס
 כתיבה:  בוב דילן
 לחן:  בוב דילן 
 
"Girl from the North Country" (ידוע גם בשם "Girl of the North Country") הוא שיר שנכתב על ידי בוב דילן. השיר הוקלט באולפני קולומביה בניו יורק באפריל 1963, ויצא חודש לאחר מכן כרצועה השנייה באלבום האולפן השני של דילן, The Freewheelin' Bob Dylan. דילן הקליט מחדש את השיר כדואט עם ג'וני קאש בפברואר 1969. הקלטה זו הפכה לרצועה הפותחת של Nashville Skyline, אלבום האולפן התשיעי של דילן.
רקע והלחנה

השיר נכתב לאחר נסיעתו הראשונה של דילן לאנגליה בדצמבר 1962, עם השלמת אלבומו השני. יש ויכוחים למי השיר הזה הוא מחווה: יש הטוענים שחברתו לשעבר אקו הלסטרום ויש הטוענים שבוני ביצ'ר, שתיהן הכיר דילן לפני שעזב לניו יורק. עם זאת, יש חשד שהשיר הזה יכול היה להיות בהשראת חברתו דאז, סוז רוטולו. דילן עזב את אנגליה לאיטליה כדי לחפש את רוטולו, שהמשך לימודיה שם גרם לקרע רציני במערכת היחסים ביניהם. ללא ידיעתו של דילן, היא כבר חזרה לארצות הברית, ועזבה בערך באותו זמן שהוא הגיע לאיטליה. שם הוא סיים את השיר, לכאורה בהשראת הסיום הנראה של מערכת היחסים שלו עם רוטולו. עם שובו לניו יורק באמצע ינואר, הוא שכנע אותה לחזור להיות יחד, ולחזור לדירתו ברחוב 4. רוטולו היא האישה המופיעה על עטיפת האלבום, צועדת יד ביד עם דילן במורד רחוב ג'ונס, לא רחוק מדירתם.
בעת שהותו בלונדון, פגש דילן מספר דמויות בסצנת הפולק המקומית, כולל זמר הפולק האנגלי מרטין קארתי. "נתקלתי בכמה אנשים באנגליה שבאמת הכירו את השירים האלה (באנגלית מסורתית)", נזכר דילן ב-1984. "מרטין קארתי, עוד בחור בשם [בוב] דבנפורט. מרטין קארתי מדהים. למדתי הרבה דברים ממרטין". קארתי חשף את דילן לרפרטואר של בלדות אנגליות מסורתיות, כולל העיבוד של קארתי עצמו לשיר "יריד סקרבורו", שדילן שאב ממנו היבטים של הלחן והמילים של "Girl from the North Country", כולל השורה מהפזמון "Remember me to one who lives there, she once was a true love of mine". מבחינה מוזיקלית, שיר זה כמעט זהה ליצירתו "Boots of Spanish Leather", שהולחנה והוקלטה שנה לאחר מכן עבור האלבום The Times They Are A-Changin'.
הערות שוליים

↑  1969 Bob Dylan session pages, www.bjorner.com
↑  "The original 'Girl From the North Country,' Bob Dylan's high school sweetheart has died", Star Tribune (באנגלית)
↑  Margotin, Philippe; Guesdon, Jean-Michel, Bob Dylan: all the songs: the story behind every track, ISBN 978-1-57912-985-9
↑  Sheehy, Colleen Josephine; Thomas Swiss, Highway 61 revisited: Bob Dylan's road from Minnesota to the world, Minneapolis, Minn.: University of Minnesota Press, 2009, עמ' 85, ISBN 978-0-8166-6100-8
| --- | --- |
בקרת זהויות :  MusicBrainz work: 570edb47-3490-337a-9eb5-19542bcbf4a8
BRouter

| 0 | 1 | 2 |
| --- | --- | --- |
| מחשב (לקוח), טלפון IP  | מחשב (לקוח), טלפון IP  | Application |
| מחשב (לקוח), טלפון IP  | מחשב (לקוח), טלפון IP  | Presentation |
| מחשב (לקוח), טלפון IP  | מחשב (לקוח), טלפון IP  | Session |
| מחשב (לקוח), טלפון IP  | מחשב (לקוח), טלפון IP  | Transport |
| נתב | BRouter | Network |
| מתג, כרטיס רשת, גשר  | BRouter | Data Link |
| מרכזת, משחזר, מודם  | מרכזת, משחזר, מודם  | Physical |
BRouter (נהגה בי-ראוטר או בראוטר) או נתב–גשר הוא מכשיר ברשת מחשבים המשלב בין גשר (Bridge) לנתב (Router).
BRouter מחבר שתי רשתות מקומיות (כאשר כל אחת היא מתחם התנגשות נפרד, אך שתיהן ביחד מהוות את אותו מתחם שידור) אל רשת אזורית אחת או יותר (ובדרך כלל אל האינטרנט). ה־BRouter מנהל רישום של כתובות ה־MAC של רכיבי התקשורת בשתי הרשתות המקומיות המחוברות אליו, ומחבר ביניהן כמו גשר. כמו כן ה־BRouter יוגדר להיות השער (Default Gateway) של הרשתות המקומיות, כאשר מגיעה אליו חבילה הממוענת לכתובת ה־MAC של ה־BRouter (כלומר אל הרשת החיצונית) הוא מעביר אותה אל הרשת האזורית, כאילו היה נתב. מבחינת הרשת האזורית ה־BRouter הוא נתב לכל דבר, וכאשר הוא מקבל חבילה המיועדת לרשת הפנימית (על פי כתובת ה־IP שלה) הוא מעביר אותה אל הרשת המקומית הנכונה על פי כתובת ה־MAC.
BRouter מתפקד בשכבת הרשת של מודל ה־OSI ובשכבת הרשת של מודל ה־TCP/IP וגם בשכבת הקישוריות של מודל ה־OSI ובשכבה הפיזית של מודל ה־TCP/IP.
ראו גם

מונחים ברשת מחשבים
הערות שוליים

↑  נַתַּב–גֶּשֶׁר במילון טכנולוגיית המידע: עיבוד נתונים מבוזר (תשס"ג), באתר האקדמיה ללשון העברית